
ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Υπαγωγή στην άμεση διαχείριση του Υπουργείου Οικονο¬ 
μικών της περιουσίας Κωνσταντίνου Σισμάνογλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το από 29.11.1939 συμβόλαιο, το οποίο έγινε στην 
Κωνσταντινούπολη και με το οποίο παραχωρήθηκε από 
τον Κωνσταντίνο Σισμάνογλου στο Ελληνικό Δημόσιο, για 
τη στέγαση του Γ εν. Προξενείου της Ελλάδος, ένα ακί¬ 
νητο έκτασης 2.500 τ.μ. που ευρίσκεται στην Κωνσταντι¬ 
νούπολη, Μπεγιόγλου Ιστικλάλ Καντεσί αρ. 132, 134 και 
136 εγγεγραμμένο στο κτηματολόγιο, ακινήτων με αριθμό 
Οικοδομικού τετραγώνου 338 και αριθμό Μερίδας 2, στο 
όνομα «Ελληνικό Δημόσιο, Υπουργείο Οικονομικών» το 
οποίο εκμισθώθηκε επειδή δεν κρίθηκε τελικό κατάλληλο 
για την στέγαση του Προξενείου. 

2. Τις διατάξεις του άρθρου 36 και 42 Α.Ν. 2039/1939. 

3. Την αριθμ. 28/11.12.1992 γνωμοδότηση του Συμ¬ 
βουλίου Εθνικών Κληροδοτημάτων. 

4. Την Υ.1847/1078399/1182/0001/7.8.1992 κοινή 
απόφαση του Πρωθυπουργού και του Υπουργού Οικονο¬ 
μικών «ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

Με πρόταση του Υφυπουργού Οικονομικών, αποφασί¬ 
ζουμε: 

Αρθρο μόνο 

1. Εγκρίνουμε την υπαγωγή στην άμεση διαχείριση του 
Υπουργείου Οικονομικών της περιουσίας του Κωνσταντί¬ 
νου Σισμάνογλου, που συνίσταται από ακίνητο που παρα¬ 
χωρήθηκε στο Ελληνικό Δημόσιο με το από 29.11.1939 
συμβόλαιο το οποίο έγινε στην Κωνσταντινούπολη ενώ¬ 
πιον των Τουρκικών Αρχών και με την εγγραφή του στα 
τουρκικά κτηματολόγια αποκτήθηκε τίτλος ιδιοκτησίας 
στο όνομα του Υπουργού των Οικονομικών της Ελλάδος, 
ως εκπροσώπου του Ελληνικού Δημοσίου, βρίσκεται στην 
Κωνσταντινούπολη, ΒΕΥΟΘΐυ, Ι3ΤΙΚΙ_ΑΙ_ ΟΑϋϋΕδΙ, Νο 
132,134 και 136 και είναι καταχωρημένο στους αριθμούς 
ΡΑΡΤΑ 5 Β1.Ο0Κ 338, ΡΑΒΟΕΙ. 2 . και από μετρητά που 
προέρχονται από μισθώματα του ακινήτου και είναι κατα¬ 
τεθειμένα στην Εθνική Τράπεζα Ελλάδος, στο Ταμείο Πα¬ 
ρακαταθηκών και Δανείων και σε οποιοδήποτε πιστωτικό 
ίδρυμα στην Κωνσταντινούπολη καθώς επίσης και από με¬ 
τοχές της Εθνικής Τράπεζας της Ελλάδος. 

Για τη διαχείριση γενικά και προάσπιση ίων συμφερό¬ 
ντων του ακινήτου αυτού, έχει δοθεί εξουσιοδότηση με 
την αριθ. 1052002/2342/Β0011/17.6.1991 απόφαση 
του Υπουργού Οικονομικών προς τον εκάστοτε Γενικό 
Πρόξενο της Ελλάδος στην Κωνσταντινούπολη. 

2. Τα έσοδα της ως άνω περιουσίας θα διατίθενται από 
το Υπουργείο Οικονομικών για κοινωφελή σκοπό ο οποίος 
θα καθορισθεί με σχετική διάταξη νόμου. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 15 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΕΤΡΟΣ ΔΟΥΚΑΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4026/24513 (2) 

Σύσταση Γενικής Διεύθυνσης Μουσικών Συνόλων στην 
ΕΡΤ-ΑΕ. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1730/87 «Ελλη¬ 
νική Ραδιοφωνία - Τηλεόραση, Ανώνυμη Εταιρεία (ΕΡΤ- 
ΑΕ)». 

2. Τις διατάξεις του Ν.Δ. 216/74 «περί συστάσεως 
Υπουργείου Προεδρίας Κυβερνήσεως και του Π.Δ. 
381 /77 «περί Οργανισμού της παρά τω Υπουργείω Προε¬ 
δρίας Κυβερνήσεως Γ ενικής Γ ραμματείας Τ ύπου και Πλη¬ 
ροφοριών». 

3. Το υπ’ αριθ. 231 /20.1.93 πρόταση του Δ.Σ. της ΕΡΤ- 
ΑΕ. 

4. Την αριθ. 45/16.2.93 έγγραφο του Προέδρου - Διευ- 
θύνοντος Συμβούλου της ΕΡΤ-ΑΕ. 

5. Το γεγονός ότι η αιτηθείσα γνώμη της ΑΣΚΕ - Τηλε¬ 
θεατών - Ακροατών δεν έχει περιέλθει στην ΓΓΤΠ. 

6. Την αρ. Υ. 1844/10.8.92 «Ανάθεση αρμοδιοτήτων 
στον Υπουργό Επικρατείας Ανδρέα Ανδριανόπουλο». 

7. Την ανάγκη καλύψεως ραδιοτηλεοπτικών αναγκών 
της ΕΡΤ-ΑΕ, αποφασίζουμε: 

Συστήνουμε στην ΕΡΤ-ΑΕ Γενική Δ/νση Μουσικών Συ¬ 
νόλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1993 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 
-♦- 

Αριθ. 2010005/234 (3) 

Αύξηση του μερίσματος που παρέχει το Μετοχικό Ταμείο 

Πολιτικών Υπαλλήλων στους μερισματούχους του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 2 εδαφ. Β της αριθ. 7953/ 
37/1988 απόφασης του Υπουργού Οικονομικών που κυ¬ 
ρώθηκε με το Ν. 1810/88 (ΦΕΚ 223/Β/88). 

2. Την αριθ. Υ.1847/1078399/1182/0001/7.8 92 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 525/Β/ 
92). 

3. Την αριθ. 5/1.2.93 απόφαση του Διοικητικού Συμ¬ 
βουλίου του Μετοχικού Ταμείου Πολιτικών Υπαλλήλων. 


4. Την αριθ. 1881 /26.1.93 απόφαση της Επιτροπής Τι¬ 
μών και Εισοδημάτων. 

5. Το αριθ. 7300/15.2.93 και 7422/16.2.93 έγγραφα 
του Μετοχικού Ταμείου Πολιτικών Υπαλλήλων. 

6. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(ΦΕΚ 165Α), αποφασίζουμε: 

Αυξάνουμε από 1 ης Ιανουαρίου 1993: α) το συντελεστή 
απόδοσης κεφαλαίου με βάση τον οποίο καθορίζεται το 
μέρισμα που παρέχει το Μετοχικό Ταμείο Πολιτικών 
Υπαλλήλων στους μερισματούχους του από 28,70% σε 
31,85% και β) το κατώτερο όριο μερίσματος σε δώδεκα χι¬ 
λιάδες δραχμές (12.000). 

Από την απόφαση αυτή προκαλείται δαπάνη σε βάρος 
του προϋπολογισμού του Μετοχικού Ταμείου Πολιτικών 
Υπαλλήλων ύψους τεσσάρων δισεκατομμυρίων τριακο- 
σίων εκατομμυρίων δραχμών (4.300.000.000) περίπου 
για καθένα από τα οικονομικά έτη 1993 και επόμενα. 

Η ανωτέρω δαπάνη θα καλυφθεί από την πίστωση που 
έχει εγγραφεί στον προϋπολογισμό του Μετοχικού Τα¬ 
μείου Πολιτικών Υπαλλήλων με ΚΑΕ 0622. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουαρίου 1993 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 

-♦- 

Αριθ. 13770 (4) 

Αποτελέσματα αρχαιρεσιών Συλλόγου Δικ. Επιμελητών 
ΕφετεΙου Αθήνας - Πειραιά - Αιγαίου - Δωδ/νήσου. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Κατά τις αρχαιρεσίες που έγιναν στις 23.1.1993 και 
30.1.1993 για την εκλογή Προέδρου και Διοικητικού Συμ¬ 
βουλίου του Συλλόγου Δικαστικών Επιμελητών των Εφε- 
τείων Αθήνας - Πειραιά - Αιγαίου - Δωδ/νήσου, για τριετή 
θητεία που λήγει στις 23.1.1996 και 30.1.1996 εκλέχτη¬ 
καν οι παρακάτω: 

Α. ΠΡΟΕΔΡΟΣ 
Νικόλαος Καράκος 
Β. ΤΑΚΤΙΚΑ ΜΕΛΗ Δ.Σ. 

Κων/νος Μ. Λίτσιος 
Ιωάννης Σ. Ριμπάς 
Παναγιώτης I. Κόζιακας 
Σεραφείμ θ. Ροΐδης 
Εμμανουήλ Α. Γραμματόπουλος 
Όλγα Μώτου - Αμαριανού 
Γεώργιος Α. Κέζας 
Δημήτριος Β. Πετρούλιας 

Και αναπληρωματικά μέλη όλοι όι υπόλοιποι, σύμφωνα 
με τη σειρά προτίμησης που εξελέγησαν για κάθε συνδυα¬ 
σμό. 

Γ. ΕΞΕΛΕΓΚΤΙΚΗ ΕΠΙΤΡΟΠΗ 
Σπύρος Κ. Μαυρόπουλος 
Κων/νος Δ. Καλός 
Απόστολος Β. Κατσαρός 

, Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουαρίου 1993 
Με εντολή Υπουργού 
Η Διευθύντρια 
Μ. ΚΑΠΑΤΣΩΡΗ 

Αριβ. Φ.908/Η 1880 (5) 

Χορήγηση άδειας άσκησης του λειτουργήματος του δικη¬ 
γόρου στη Βάσω-Μαρία Μεϊμαράκη. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 11 παρ. 3 του Ν. 1320/83 για την πρόσ¬ 
ληψη στο δημόσιο τομέα και άλλες διατάξεις. 

2. Το άρθρο 30 του Ν. 1558/1985 «Κυβέρνηση και Κυ¬ 
βερνητικά Όργανα». 

3. Την Π.Υ.Σ. αριθμ. 88/2.8.1985 άρθρο 9. 

4. Την αριθμ. Φ.910.1/2/Η.651/19.1.1993 απόφαση 
με την οποία η Βάσω-Μαρία Μεϊμαράκη του Ιωάννου, Δι¬ 
κηγόρος, διορίστηκε στο Πολιτικό Γραφείο του Υφυπουρ¬ 
γού Εθνικής Παιδείας και θρησκευμάτων θωμά Κούρτη, 
να ασκεί και το λειτούργημα του Δικηγόρου σε θέση Ειδι¬ 
κού Συνεργάτη, αποφασίζουμε: 

Επιτρέπουμε στη Βάσω-Μαρία Μεϊμαράκη του Ιωάννου, 
Δικηγόρο, Ειδικό Συνεργάτη στο Πολιτικό Γραφείο του 
Υφυπουργού Εθνικής Παιδείας και θρησκευμάτων θωμά 
Κούρτη, να ασκεί και το λειτούργημα του Δικηγόρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

' Αθήνα, 17 Φεβρουάριου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΣΩΤ. ΚΟΥΒΕΛΑΣ ΓΕΩΡΓ. ΣΟΥΦΛΙΑΣ 

-♦- 

Αριθ. ΥΠΠΟ/ΑΡΧ/Β1 /Φ31 /6135/124 (6) 

Χαρακτηρισμός Ι.Ν. Ζωοδόχόυ Πηγής ως ιστορικού διατη¬ 
ρητέου μνημείου στο Ζευγολατειό Κορινθίας. 

Η ΥΠΟΥΡΓΟΣ ΠΟΛΙΤΙΣΜΟΥ 

. Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91) και ΦΕΚ 17/Β/16.1.92 «Μεταβίβαση αρμο¬ 
διοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Την γνωμοδότηση του Τοπικού Συμβουλίου Μνη¬ 
μείων Ανατολικής Πελοποννήσου, όπως διατυπώθηκε 
στην αριθμ. 5/23.10.92 Συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον I. 
Ναό Ζωοδόχου Πηγής και τα προσκτίσματά του, που βρί¬ 
σκεται στο λόφο Φουκά της κοινότητας Ζευγολατειού της 
επαρχίας Κορινθίας του νομού Κορινθίας. 

Πρόκειται για μικρό εκκλησιαστικό σύνολο κτισμάτων 
σε τρία επίπεδα, ενός ναϋδρίου, του κωδωνοστασίου του 
και των κτισμάτων για την παραμονή των πιστών. Από τις 
διατάξεις αυτής της απόφασης δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 
Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 


Αριθ. ΥΠΠΟ/ΑΡΧ/Β1/Φ34/1962/51 (7) 

Χαρακτηρισμός Ι.Ν. Αγ. Παρασκευής Κολχικού Θεσσαλο¬ 
νίκης ως ιστορικό διατηρητέο μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91) και ΦΕΚ 17/Β/16.1.92 «Μεταβίβαση αρμο¬ 
διοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 52). 

3. Το Ν. 1469/50. 

4. Την γνωμοδότηση του Τοπικού Συμβουλίου Μνη¬ 
μείων Κεντρικής και Δυτικής Μακεδονίας, όπως διατυπώ¬ 
θηκε στην αριθμ. 192/15.12.92 Συνεδρία του, αποφασί¬ 
ζουμε: 

Χαρακτηρίζουμε ως κτίριο που έχει ανάγκη ειδικής κρα¬ 
τικής προστασίας τον I. Ναό Αγίας Παρασκευής στην κοι¬ 
νότητα Κολχινού, της επαρχίας Λαγκαδά του Νομού Θεσ¬ 
σαλονίκης. 

Πρόκειται για Τρίκλιτη Βασιλική που διατηρεί στο εσω¬ 
τερικό της τοιχογραφίες και αξιόλογα ξυλόγλυπτα εκκλη¬ 
σιαστικά έπιπλα καθώς και γραπτή επιγραφή με τη χρονο¬ 
λογία 1834. Ο ναός αποτελεί μαρτυρία της ιστορίας της 
Κοινότητας Καλχινού. 

Η απόφαση αυτή δεν θα επιβαρύνει τον κρατικό προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1993 

Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

-—♦-- 

Αριθ. ΥΠΠΟ/ΑΡΧ/Β1/Φ31/54771/096 (8) 

Ανακοίνωση ως αρχαίου μνημείου του μεσαιωνικού οικι¬ 
σμού «Φουκά» στο Ζευγολατειό Κορινθίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91) και ΦΕΚ 17/Β/16.1.92 «Μεταβίβαση αρμο¬ 
διοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 2 & 50). 

3. Την γνωμοδότηση του Τοπικού Συμβουλίου Μνη¬ 
μείων Ανατολικής Πελοποννήσου, όπως διατυπώθηκε 
στην αριθμ. 5/23.10.92 Συνεδρία του, αποφασίζουμε: 

Ανακοινώνουμε ότι είναι αρχαίο μνημείο τα ερείπια του 
μεσαιωνικού οικισμού «Φουκά» στο λόφο της αρχαίας 
Άπεσσας, στην κοινότητα Ζευγολατειού της επαρχίας 
Κορινθίας του νομού Κορινθίας. 

Πρόκειται για οικιστικό σύνολο με διάρκεια ζωής από 
την αρχαιότητα και τους μεσαιωνικούς χρόνους μέχρι και 
τη νεώτερη ιστορική περίοδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

„ Αθήνα, 8 Φεβρουάριου 1993 
Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

Αριθ. ΥΠΠΟ/ΑΡΧ/Β1 /Φ30/61374/1227 (9) 

Ανακοίνωση ως αρχαίου του Ι.Ν. Αγ. Γεωργίου στο Βλαχό¬ 
πουλο Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) και ΦΕΚ 17/Β/16.1.92 «Μεταβίβαση αρμοδιο¬ 
τήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 2 & 3). 

3. Την γνωμοδότηση του Τοπικού Συμβουλίου Μνη¬ 
μείων Ν.Δ. Ελλάδας, όπως διατυπώθηκε στην αριθμ. 6/ 
24.11.92 Συνεδρία του, αποφασίζουμε: 

Ανακοινώνουμε ότι είναι αρχαίο μνημείο ο I. Ναός Αγίου 
Γεωργίου που βρίσκεται στην Κοινότητα Βλαχόπουλου, 
της επαρχίας Πυλίας του Νομού Μεσσηνίας, με ζώνη προ¬ 
στασίας 100 μέτρων γύρω του. 

Πρόκειται για ναό του τύπου της τρίκλιτης Βασιλικής 
που χρονολογείται στον 11ο αιώνα. 

Η απόφαση αυτή δεν θα επιβαρύνει τον κρατικό προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1993 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. Α2/26718/5543 ' (10) 

Διοικητικά πρόστιμα και ποινές στους παραβάτες των δια¬ 
τάξεων του άρθρου 3 του Ν. 1959/91 (Α' 123). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγρ. 2 του άρθρου 4 του Ν. 

1959/91 (Α' 123) «για τις οδικές μεταφορές, τις επικοινω¬ 
νίες και άλλες διατάξεις». 

2. Το γεγονός ότι πρέπει να καθοριστούν τα απαιτού- 
μενα κατά περίπτωση έγγραφα, ο τρόπος επιβολής ποι¬ 
νών και η,διαδικασία είσπραξης των διοικητικών προστί¬ 
μων για τους παραβάτες των διατάξεων του άρθρου 3 του 
Ν. 1959/91 (Α' 123). 

3. Την κοινή απόφαση του Πρωθυπουργού και Υπουρ¬ 
γού Οικονομικών ΑΠΥ/847/1078399/1182/0001/ 
7.8.92 (ΦΕΚ 525/Β/14,8.92), με την οποία ανατίθεται 
στους Υφυπουργούς Οικονομικών η άσκηση αρμοδιοτή 
των επί θεμάτων της Γενικής Φορολογίας και Δημόσιας 
περιουσίας και Γενικής Δ/νσης Τελωνείων, αποφασί 
ζουμε: 

Κεφάλαιο Α' 

Αρμόδια Όργανα. 

1. Αρμόδια όργανα για τη διαπίστωση και την επιβολή 
ποινών των παραβάσεων του άρθρου 3 του Ν. 1959/91 (Α' , 
123) είναι: ... 

1.1. Τα αστυνομικά όργανα.. ^ 

1.2. Η υπηρεσία ελέγχου Δικίνησης Αγαθών 
(ΥΠ.Ε.Δ.Α.). 

1.3. Οι λιμενικές και τελωνειακές αρχές, και 

1.4. Τα μικτά κινητά ελέγχου, που συγκροτούνται από 


τους οικείους Νομάρχες μετά από εισήγηση των αρμοδίων 
υπηρεσιών συγκοινωνιών. 

Κεφάλαιο Β' 

Έργο των αρμοδίων οργάνων. 

1. Αστυνομικά Όργανα. 

1.1. Το αστυνομικό όργανο σε περίπτωση που διαπι¬ 
στώσει παραβάσεις του άρθρου 3 του Ν. 1959/91, βεβαι¬ 
ώνει την παράβαση και ενημερώνει την υπηρεσία στην 
οποία υπάγεται. Η υπηρεσία αυτή εκδίδει απόφαση, που 
υπογράφεται από τον Διοικητή Αξιωματικό και στην οποία 
αναφέρεται η παράβαση ή οι παραβάσεις, ο αριθμός των 
ημερών προσωρινής αφαίρεσης της άδειας και των πινακί¬ 
δων κυκλοφορίας του φορτηγού αυτοκινήτου ιδιωτικής 
χρήσης (Φ.Ι.Χ) καθώς και το ποσό του διοικητικού προστί¬ 
μου. 

1.2. Για την αφαίρεση της άδειας κυκλοφορίας και των 
πινακίδων κυκλοφορίας κοινοποιείται η παραπάνω από¬ 
φαση στην αρμόδια Αστυνομική Αρχή του τόπου κατοικίας 
του παραβάτη (επ’ ονόματι του οποίου έχει εκδοθεί άδεια 
κυκλοφορίας του Φ.Ι.Χ. αυτοκινήτου) ή του τόπου που 
έχει έδρα η επιχείρηση (επ’ ονόματι της οποίας έχει εκδο¬ 
θεί η άδεια κυκλοφορίας του Φ.Ι.Χ. αυτοκινήτου) η οποία 
να αφαιρεί αμέσως τα στοιχεία κυκλοφορίας του αυτοκι¬ 
νήτου και τα φυλάττει μέχρι τη λήξη της ποινής. 

1.3. Η παραπάνω απόφαση επίσης κοινοποιείται στον 
παραβάτη, ιδιοκτήτη του Φ.Ι.Χ. αυτοκινήτου. 

Η καταβολή του Διοικητικού προστίμου γίνεται οίκοθεν, 
σε οποιαδήποτε Δ.Ο.Υ., με την προσκόμιση αϊτό τον υπό¬ 
χρεο της παραπάνω σχετικής απόφασης που αναφέρει το 
ποσό του προστίμου, την παράβαση κ.λ.π. 

1.4. Τα στοιχεία κυκλοφορίας επιστρέφονται στον ιδιο¬ 
κτήτη του Φ.Ι.Χ. αυτοκινήτου ή στον εξουσιοδοτημένο εκ¬ 
πρόσωπο της επιχείρησης, (εφόσον η άδεια κυκλοφορίας 
του Φ.Ι.Χ. αυτοκινήτου επ’ ονόματι επιχείρησης) και εφό¬ 
σον τα πρόσωπα αυτά καταθέσουν στην αστυνομική αρχή, 
το διπλότυπο είσπραξης της Δ.Ο.Υ. στην οποία καταβλή¬ 
θηκε το διοικητικό πρόστιμο. 

2. Υπηρεσία ελέγχου διακίνησης αγαθών (ΥΠ.Ε.Δ.Α.). 

2.1. Οι ελεγκτές που ορίζονται κατ’ εντολή των προϊ¬ 
σταμένων ΥΠΕΔΑ, σε περίπτωση που διαπιστώνουν παρα¬ 
βάσεις του άρθρου 3 του Ν. 1959/91, συντάσσουν σχε¬ 
τική έκθεση ελέγχου. 

Οι παραπάνω ελεγκτές συντάσσουν επίσης απόφαση 
στην οποία αναφέρεται η παράβαση ή οι παραβάσεις, ο 
αριθμός των ημερών προσωρινής αφαίρεσης της άδειας 
κυκλοφορίας και των πινακίδων κυκλοφορίας του φορτη¬ 
γού αυτοκινήτου ιδιωτικής χρήσης (Φ.Ι.Χ.) καθώς και το 
ποσό του Διοικητικού προστίμου. 

2.2. Για την αφαίρεση της άδειας κυκλοφορίας και των 
πινακίδων κυκλοφορίας κοινοποιείται η παραπάνω από¬ 
φαση στην αρμόδια Αστυνομικού Αρχή του τόπου κατοι¬ 
κίας του παραβάτη (επ’ ονόματι του οποίου έχει εκδοθεί η 
άδεια κυκλοφορίας του Φ.Ι.Χ. αυτ/του) η του τόπου που 
έχει έδρα η επιχείρηση (επ’ ονόματι της οποίας έχει εκδο¬ 
θεί η άδεια κυκλοφορίας του Φ.Ι.Χ. αυτοκινήτου), η οποία 
και αφαιρεί αμέσως τα στοιχεία κυκλοφορίας και τα φυ- 
λάττει μέχρι τη λήξη της ποινής. 

2.3. Ο τρόπος καταβολής του προστίμου από τον υπό¬ 
χρεο και η επιστροφή των στοιχείων κυκλοφορίας πραγ¬ 
ματοποιούνται με τη διαδικασία των παραγράφων 1.3. και 

1.4. του κεφαλαίου Β της παρούσας. 

3. Λιμενικές και Τελωνειακός Αρχές. 

3.1. Λιμενικές Αρχές. 

Τα Λιμενικά Όργανα, σε περίπτωση που διαπιστώσουν 
παραβάσεις του άρθρου 3 του Ν. 1959/91, στη ζώνη αρ- 
μοδιότητάς τους βεβαιώνουν την παράβαση και ενημερώ¬ 
νουν την Προϊσταμένη τους Λιμενική Αρχή. 

Από την υπηρεσία αυτή (Λιμεναρχείο) εκδίδεται από¬ 
φαση που υπογράφεται από τον Προϊστάμενο της Λιμενι¬ 
κής Αρχής και στην οποία αναφέρεται η παράβαση ή οι πα¬ 
ραβάσεις, ο αριθμός των ημερών προσωρινής αφαίρεσης 
της άδειας και των πινακίδων κυκλοφορίας του φορτηγού 
αυτοκινήτου ιδιωτικής χρήσης (Φ.Ι.Χ.) καθώς και το ποσό 
του Διοικητικού προστίμου. 

3.2. Για την αφαίρεση της άδειας κυκλοφορίας και των 
πινακίδων κυκλοφορίας κοινοποιείται η παραπάνω από¬ 
φαση στην αρμόδια Αστυνομική Αρχή του τόπου κατοικίας 
του παραβάτη (επ’ ονάματι του οποίου έχει εκδοθεί η 
άδεια κυκλοφορίας του Φ.Ι.Χ. αυτοκινήτου) ή του τόπου 
που έχει έδρα η επιχείρηση (επ' ονόματι της οποίας έχει 
εκδοθεί η άδεια κυκλοφορίας του Φ.Ι.Χ. αυτοκινήτου), η 
οποία και αφαιρεί αμέσως τα στοιχεία κυκλοφορίας και τα 
φυλάττει μέχρι τη λήξη της ποινής. 

3.3. Ο τρόπος καταβολής του προστίμου από τον υπό¬ 
χρεο και η επιστροφή των στοιχείων κυκλοφορίας πραγ¬ 
ματοποιούνται με τη διαδικασία των παραγράφων 1.3 και 
1.4 του Κεφ. Β της παρούσας. 

3.4. Τελωνειακός Αρχές. 

Οι τελωνειακός αρχές, σε περίπτωση που διαπιστώσουν 
παραβάσεις του άρθρου 3 του Ν. 1959/91, στη ζώνη αρ¬ 
μοδιότητας τους, σε φορτηγά ιδιωτικής χρήσης αυτοκί¬ 
νητα που επιτρέπεται να διενεργούν διεθνείς μεταφορές 
σύμφωνα με τις διατάξεις της Φ205/68/1 /83 (220 Β) κα¬ 
νονιστικής απόφασης, βεβαιώνουν την παράβαση ή τις 
παραβάσεις, επιβάλλουν τις ποινές (αριθμός ημερών προ¬ 
σωρινής αφαίρεσης κυκλοφορίας, ύψος διοικητικού προ¬ 
στίμου) και εισπράττουν τα πρόστιμα. 

Επίσης ενημερώνουν την αρμόδια Αστυνομική Αρχή του 
τόπου κατοικίας του παραβάτη (επ’ ονόματι του οποίου 
έχει εκδοθεί η άδεια κυκλοφορίας του Φ.Ι.Χ. αυτ/του) ή 
του τόπου που έχει έδρα η Επιχείρηση (επ’ ονόματι της 
οποίας έχει εκδοθεί η άδεια κυκλοφορίας του Φ.Ι.Χ. αυτ/ 
του), η οποία και αφαιρεί αμέσως τα στοιχεία κυκλοφορίας 
και τα φυλάττει μέχρι τη λήξη της ποινής. 

Εξυπακούεται ότι επιτρέπεται η διενέργεια διεθνών με¬ 
ταφορών από τα Φ.Ι.Χ. αυτοκίνητα μόνο όταν πληρούνται 
οι όροι και προϋποθέσεις των άρθρων 15 και 17 της Καν. 
απόφασης Φ205/68/1/83 (220Β ). 

Τα στοιχεία κυκλοφορίας επιστρέφονται στον κάτοχο 
του Φ.Ι.Χ. αυτοκινήτου ή στον εξουσιοδοτημένο εκπρό¬ 
σωπο της επιχείρησης (εφόσον η άδεια κυκλοφορίας του 
Φ.Ι.Χ. αυτ/του έχει εκδοθεί επ’ ενόματι Επιχείρησης), από 
την αρμόδια Αστυνομική Αρχή, μετά τη λήξη της ποινής, 
εφόσον τα παραπάνω πρόσωπα καταθέσουν το αποδει¬ 
κτικό είσπραξης από την Τελωνειακή Αρχή του διοικητι¬ 
κού προστίμου. 

4. Μικτά κινητά κλιμάκια ελέγχου. 

4.1. Τα μικτά κινητά κλιμάκια ελέγχου συνιστώνται μετά 
από εισήγηση της αρμόδιας υπηρεσίας υπηρεσίας Συγκοι¬ 
νωνιών και συκγροτούνται ως εξής: 

α) Από έναν υπάλληλο της οικείας Υπηρεσίας Συγκοι¬ 
νωνιών. 

β) Από έναν υπάλληλο της οικείας Οικονομικής Εφο¬ 
ρίας. 

γ) Από ένα όργανο του τμήματος τροχαίας ή της Υπηρε¬ 
σίας που ασκεί καθήκοντα τροχαίας. - 

δ) Από έναν υπάλληλο άλλης δημόσιας υπηρεσίας, εφ ρ ' 
όσον κατά την κρίση της Υπηρεσίας Συγκοινωνιών κρίνε- 
ται απαραίτητη η συμμετοχή του. 

Στα κλιμάκια αυτά δύναται να παρίσταται και εκπρόσω¬ 
πος του τοπικού σωματίου επαγγελματικών αυτοκινητι¬ 
στών. 

4.2. Τα παραπάνω κλιμάκια, εκτός από τον έλεγχο πα¬ 
ραβάσεων του άρθρου 3 του Ν. 803/78 (Α' 123), διαπι¬ 
στώνουν και τις παραβάσεις του άρθρου 3 του Ν. 1959/91 


για τις οποίες συντάσσουν σχετική έκθεση την οποία απο¬ 
στέλλουν στην οικεία Υπηρεσία Συγκοινωνιών. 

Η Υπηρεσία Συγκοινωνιών εκδίδει σχετική απόφαση 
που αναφέρει την παράδοση ή τις παραβάσεις, τον αριθμό 
των ημερών της προσωρινής η οριστικής αφαίρεσης της 
άδειας κυκλοφίας και των πινακίδων κυκλοφορίας του 
φορτηγού αυτοκινήτου ιδιωτικής χρήσης (Φ.Ι.Χ.) καθώς 
και το ποσό του διοικητικού προστίμου. 

4.3. Γ ια την αφαίρεση της άδειας κυκλοφορίας και των 
πινακίδων κυκλοφορίας κοινοποείται η παραπάνω από¬ 
φαση στην αρμόδια Αστυνομική Αρχή του τόπου κατοικίας 
του παραβάτη, (επ’ ονόιιατι του οποίου έχει εκδοθεί η 
άδεια κυκλοφορίας του Φ.Ι.Χ. αυτοκινήτου) ή του τόπου 
που έχει έδρα η επιχείρηση (επ’ ονόματι του οποίου έχει 
εκδοθεί η άδεια κυκλοφορίας του Φ.Ι.Χ. αυτοκινήτου), η 
οποία και αφαιρεί αμέσως τα στοιχεία κυκλοφορίας και τα 
φυλάττει μέχρι τη λήξη της ποινής. 

4.4. Ο τρόπος καταβολής του προστίμου από τον υπό¬ 
χρεο και η επιστροφή των στοιχείων κυκλοφορίας πραγ¬ 
ματοποιούνται με τη διαδικασία των παραγράφων 1.3. και 

1.4. του κεφαλαίου Β της παρούσας. 

5. Εξυπακούεται ότι σε κάθε περίπτωση προσωρινής ή 
οριστικής αφαίρεσης άδειας κυκλοφορίας Φ.Ι.Χ. αυτοκι¬ 
νήτου θ’ ενημερώνεται σχετικά η αρμόδια Υπηρεσία Συ¬ 
γκοινωνιών η οποία έχει εκδόσει την άδεια κυκλοφορίας 
(κοινοποίηση της σχετικής απόφασης). 

6. Επίσης στους παραβάτες, (κάτοχοι ή οδηγοί Φ.Ι.Χ. 
αυτοκινήτων) των διατάξεων της παρούσας επιβάλλονται 
και οι προβλεπόμενες κυρώσεις από το άρθρο 3 του Νό¬ 
μου 803/78 (Α' 123). 

Κεφάλαιο Γ' 

Παραβάσεις και Ποινές 

1. Για τις αναφερόμενες παρακάτω απαγορεύσεις ισχύ¬ 
ουν οι κατά περίπτωση, ποινές: ί 

α) Η μεταφορά με Φ.Ι.Χ. αυτοκίνητα, έστω κάι δωρεάν..^· 
υλικών και αντικειμένων που δεν εμπορεύονται ή παρά- 
γουν ή εξάγουν ή εισάγουν ή εξορυγνύουν κ.λ.π. (παράγρ. 
Ια του άρθρου 1 του Ν. 1959/91), οι επιχειρήσεις ή ο 
επαγγελματίας 30ημέρες προσωρινή αφαίρεση άδειας 
και πινακίδων κυκλοφορίας 50.000 δρχ. διοικητικό πρό¬ 
στιμο. 

β) Η μεταφορά με Φ.Ι.Χ. αυτοκίνητα αγαθών άλλων από 
εκείνα που αναγράφονται στην άδεια κυκλοφορίας, 

20 ημέρες προσωρινή αφαίρεση άδειας και πινακίδων 
κυκλοφορίας. 

30.000 δρχ. διοικητικό πρόστιμο, 
γ) Η χρησιμοποίηση του Φ.Ι.Χ. αυτοκινήτου για σκοπό 
διάφορα από εκείνο για τον οποίο χορηγήθηκε η άδεια κυ¬ 
κλοφορίας του. 

20 ημέρες προσωρινή αφαίρεση άδειας και πινακίδων 
κυκλοφορίας. 

50.000 δρχ. διοικητικό πρόστιμο, 
δ) Η με οποιονδήποτε τρόπο παραχώρηση της χρήσης 
του Φ.Ι.Χ. αυτοκινήτου σε τρίτο πρόσωπο, νομικό ή φυ¬ 
σικό, πλην κοινοπραξίας, στην οποία συμμετέχει εξαρχής 
ο ιδιοκτήτης του αυτοκινήτου. 

20 ημέρες προσωρινή αφαίρεση άδειας και πινακίδων 
κυκλοφορίας. 

50.000 δρχ. διοικητικό πρόστιμο. 

ε) Η με οποιονδήποτε τρόπο είσπραξη κομίστρου για 
εκτελούμενες με Φ.Ι.Χ. αυτοκίνητο μεταφορές. 

40 ημέρες προσωρινή αφαίρεση άδειας και πινακίδων 
κυκλοφορίας. : 

100.000 δρχ. διοικητικό πρόστιμο, 
ζ) Η μεταφορά προσώπων πλην του οδηγού και ενός συ- 
νοδηγού ή βοηθού οδηγού (με εξαίρεση τις περιπτ. α και β 
της παραγρ. 2 του άρθρου 3 τού Ν. 1959/91). 

20 ημέρες προσωρινή αφαίρεση άδειας και πινακίδων 
κυκλοφορίας. 

30.000 δρχ. διοικητικό πρόστιμο. 

η) Σε περίπτωση άσκησης αποκλειστικής εμπορίας από 
τον επαγγελματία ή την επιχείρηση χωρίς παραγωγή αγα¬ 
θών, απαγορεύεται η μεταφορά και γενικά αγαθών και 
αντικειμένων από τον τόπο παραγωγής απ’ ευθείας στον 
πελάτη (Για Φ.Ι.Χ. αυτοκίνητα μικτού βάρους πάνω από 4 
τόννου). 

30 ημέρες προσωρινή αφαίρεση άδειας και πινακίδων 
κυκλοφορίας. 

50.000 δρχ. διοικητικό πρόστιμο. 

Ειδικά για τα Φ.Ι.Χ. αυτοκίνητα βυτιοφόρα μεταφοράς 
υγρών καυσίμων που ανήκουν σε Εταιρείες εμπορίας πε¬ 
τρελαιοειδών πρέπει να συντρέχουν και τ' αναφερόμενα 
στις υποπεριπτώσεις 1.2.3 και 4 της περιπτ. η του άρθρου 
3 του Ν. 1959/91 και σε περίπτωση διαπίστωσης οποιοσ¬ 
δήποτε από τις παραπάνω παραβάσεις αφαιρείται η άδεια 
και πινακίδες κυκλοφορίας του Φ.Ι.Χ. αυτοκινήτου και η 
Εταιρεία δεν έχει δικαίωμα να κυκλοφορήσει νέο Φ.Ι.Χ. 
για χρονικό διάστημα ενός έτους. 

30 ημέρες προσωρινή αφαίρεση άδειας και πινακίδων 
κυκλοφορίας. 

50.000 δρχ. διοικητικό πρόστιμο. 

θ) Σε περίπτωση που διαπιστωθεί κυκλοφορία Φ.Ι.Χ. 
αυτοκινήτου με προσωρινή άδεια μετά την πάροδο διμή- 
νου από τη λήξη της αδείας. 

Οριστική αφαίρεση της άδειας και πινακίδων κυκλοφο¬ 
ρίας. 

100.000 δρχ. διοικητικό πρόστιμο. 

ι) Σε περίπτωση που διαπιστωθεί κυκλοφορία Φ.Ι.Χ. αυ¬ 
τοκινήτου: 

ια) Με προσωρινή ή οριστική άδεια κυκλοφορίας εφό¬ 
σον έχουν πάψει να συντρέχουν οι προϋποθέσεις χορήγη¬ 
σης της, και 

ιβ) Εφόσον έχει διακοπή η λειτουργία της επιχείρησης 
για οποιονδήποτε λόγο. 

Οριστική αφαίρεση της άδειας και πινακίδων κυκλοφο¬ 
ρίας. 100.000 δρχ. διοικητικό πρόστιμο. 

2. Σε περίπτωση που διαπιστώνονται παραπάνω από μία 
παράβαση στο ίδιο Φ.Ι.Χ. αυτοκίνητο επιβάλλονται οι ανώ¬ 
τερες ποινές. 

40 ημέρες προσωρινή αφαίρεση άδειας και πινακίδων 
κυκλοφορίας. 

100.000 δρχ. διοικητικό πρόστιμο. 

Κεφάλαιο Δ' 

Τα Υπουργεία Δημόσιας Τάξης και Εμπορικής Ναυτιλίας 
εξουσιοδοτύνται για την έκδοση διοικητικών πράξεων 
προς υλοποίηση των διατάξεων της παρούσας. 

Κεφάλαιο Ε' 

Η ισχύς της παρούσας αρχίζει από τη δημοσίευσή της 
στην εφημερίδα της Κυβερνήσεως και με αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Μ. ΓΑΛΕΝΙΑΝΟΣ Κ. ΠΑΤΡΑΚΟΣ 

·* ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΘΕΟΔ. ΑΝΑΓΝΩΣΤΟΠΟΥΛΟΣ 


Αριθ. 58881/1435/16.2.93 (11) 

Συμμόρφωση προς τις διατάξεις της οδηγίας 91/287/ 
ΕΟΚ του Συμβουλίου των Ευρωπαϊκών Κοινοτήτων 
σχετικά με τη ζώνη συχνοτήτων που πρέπει να οριστεί 
για τη συντονισμένη εγκατάσταση ψηφιακών ευρωπαϊ¬ 
κών ασύρματων τηλεπικοινωνιών (ΟΕΟΤ) στην Κοινό¬ 
τητα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 περίπτωση (δ) του νόμου 
1338/83 «Εφαρμογή του Κοινοτικού Δικαίου» (ΦΕΚ 34Α) 
όπως τροποποιήθηκε από το άρθρο 6 του νόμου 1440/84 
«Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος 'Ανθρα- 
κος και Χάλυβος και του Οργανισμού ΕΥΡΑΤΟΜ» (ΦΕΚ 
70Α) και το άρθρο 65 του νόμου 1892/1990 (ΦΕΚ 101Α). 

2. Την απόφαση των Υπουργών Εθνικής Άμυνας και Συ¬ 
γκοινωνιών 21221/1.9.83 (ΦΕΚ 550Β) «Κύρωση Ελληνι¬ 
κού Κανονισμού Κατανομής Ζωνών Συχνοτήτων». 

3. Τις διατάξεις του νόμου 1504/30.11.84 «Κύρωση 
Ελληνικού Κανονισμού Κατανομής Ζωνών Συχνοτήτων». 

3. Τις διατάξεις του νόμου 1504/30.11.84 «Κύρωση ττίξ 
διεθνούς σύμβασης τηλεπικοινωνιών (Ναϊρόμπι 1982) και 
των παραρτημάτων και πρωτοκόλλων» (ΦΕΚ 196Α). 

4. Την κοινή απόφαση του Πρωθυπουργού και του 
Υπουργού Μεταφορών και Επικοινωνιών 1946/10.12.92 
(ΦΕΚ 732Β) «ανάθεση αρμοδιοτήτων του Υπουργού Με¬ 
ταφορών και Επικοινωνιών στον Υφυπουργό Μεταφορών 
και Επικοινωνιών». 

5. Τις διατάξεις του άρθρου 29Α του νόμου 1558/85 
όπως προσετέθη με το άρθρο 27 του νόμου 2081/92 
(ΦΕΚ 154Α). 

6. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

7. Την κοινή απόφαση του Πρωθυπουργού και του 
Υπουργού Εθνικής Οικονομίας 1935/3.12.92 (ΦΕΚ 
726Β) «Καθορισμός αρμοδιοτήτων στους Υφυπουργούς 
Εθνικής Οικονομίας», αποφασίζουμε: 

Άρθρο 1 

Σκοπός της απόφασης αυτής είναι η συμμόρφωση προς 
την οδηγία 91/287/ΕΟΚ του Συμβουλίου των Ευρωπαϊ¬ 
κών Κοινοτήτων σχετικά με τη ζώνη συχνοτήτων που πρέ¬ 
πει να οριστεί για τη συντονισμένη εγκατάσταση ψηφια¬ 
κών ευρωπαϊκών ασύρματων τηλεπικοινωνιών (ΟΕΟΤ) 
στην Κοινότητα (Ι_ 144/45/8.6.91). 

Άρθρο 2 

Ως «ψηφιακές ευρωπαϊκές ασύρματες τηλεπικοινωνίες 
(ΟΕΟΤ)» νοείται η τεχνολογία που είναι σύμφωνη προς το 
ευρωπαϊκό πρότυπο τηλεπικοινωνιών (ΕΤ3) για τις ψηφια¬ 
κές ασύρματες τηλεπικοινωνίες που αναφέρεται στη σύ¬ 
σταση 91 /288/ΕΟΚ (ΕΕί. 144/47) και τα τηλεπικοινωνιακά 
συστήματα, τόσο δημόσια όσο και ιδιωτικά, που χρησιμο¬ 
ποιούν άμεσα την τεχνολογία αυτή. 

Άρθρο 3 

1. Σύμφωνα με τη σύσταση Τ/Η 22-02 της ευρωπαϊκής 
διάσκεψης των οργανισμών ταχυδρομείων και τηλεπικοι¬ 
νωνιών (ΟΕΡΤ), ορίζεται η ζώνη συχνοτήτων 1880-1900 
ΜΗζ για τις ψηφιακές ευρωπαϊκές ασύρματες τηλεπικοι¬ 
νωνίες (ΟΕΟΤ). 

Σύμφωνα με τη σύσταση της ΟΕΡΤ, το σύστημα ΟΕΟΤ 

θα έχει προτεραιότητα έναντι άλλων υπηρεσιών που χρη¬ 
σιμοποιούν την Ιδια ζώνη και θα προστατεύεται στη ζώνη 
αυτή. 

Άρθρο 4 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1993 

ί, 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝΣΤΑΝΤΙΝΟΣ ΔΟΥΣΗΣ ΠΑΝΑΓΙΩΤΗΣ ΔΕΛΗΜΗΤΣΟΣ 
-»- 

Αριθ. 58882/1436/16.2.93 (12) 

Συμμόρφωση προς τις διατάξεις της οδηγίας 90/544/ 
ΕΟΚ του Συμβουλίου των Ευρωπαϊκών Κοινοτήτων 
σχετικά με τις ζώνες συχνοτήτων που ορίζονται για τη 
συντονισμένη εγκατάσταση του πανευρωπαϊκού επί¬ 
γειου δημόσιου συστήματος ραδιοτηλεειδοποίησης 
στην Κοινότητα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 περίπτωση (δ) του νόμου 
1338/83 «Εφαρμογή του Κοινοτικού Δικαίου» (ΦΕΚ 34Α) 
όπως τροποποιήθηκε από το άρθρο 6 του νόμου 1440/84 
«Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος Άνθρα- 
κος και Χάλυβος και του Οργανισμού ΕΥΡΑΤΟΜ» (ΦΕΚ 
70Α) και το άρθρο 65 του νόμου 1892/1990 (ΦΕΚ 101Α). 

2. Την απόφαση των Υπουργών Εθνικής Άμυνας και Συ¬ 
γκοινωνιών 21221/1.9.83 (ΦΕΚ 550Β) «Κύρωση Ελληνι¬ 
κού Κανονισμού Κατανομής Ζωνών Συχνοτήτων». 

3. Τις διατάξεις του νόμου 1504/30.11.84 «Κύρωση της 
διεθνούς σύμβασης τηλεπικοινωνιών (Ναϊρόμπι 1982) και 
των παραρτημάτων και πρωτοκόλλων» (ΦΕΚ 196Α). 

4. Την κοινή απόφαση του Πρωθυπουργού και του 
Υπουργού Μεταφορών και Επικοινωνιών 1946/10.12.92 
(ΦΕΚ 732Β) «ανάθεση αρμοδιοτήτων του Υπουργού Με¬ 
ταφορών και Επικοινωνιών στον Υφυπουργό Μεταφορών 
και Επικοινωνιών». 

5. Τις διατάξεις του άρθρου 29Α του νόμου 1558/85 
όπως προσετέθη με το άρθρο 27 του νόμου 2081/92 
(ΦΕΚ 154Α). 

6. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

7. Την κοινή απόφαση του Πρωθυπουργού και του 
Υπουργού Εθνικής Οικονομίας 1935/3.12.92 (ΦΕΚ 
726Β) «Καθορισμός αρμοδιοτήτων στους Υφυπουργούς 
Εθνικής Οικονομίας», αποφασίζουμε: 

Άρθρο 1 

Σκοπός της απόφασης αυτής είναι η συμμόρφωση προς 
την οδηγία 90/544/ΕΟΚ του Συμβουλίου των Ευρωπαϊ¬ 
κών Κοινοτήτων σχετικά με τις ζώνες συχνοτήτων που ορί¬ 
ζονται για τη συντονισμένη εγκατάσταση του πανευρωπαϊ¬ 
κού επίγειου δημόσιου συστήματος ραδιοτηλεειδοποίη- 
σης στην Κοινότητα (ΕΕΙ_ 310/28/2.11.90). 

Άρθρο 2 

Ως «πανευρωπαϊκό επίγειο δημόσιο σύστημα ραδιοτη¬ 


λεειδοποίησης» νοείται δημόσια υπηρεσία ραδιοτηλεει- 
δοποίησης που βασίζεται σε χερσαία υποδομή στα κράτη 
μέλη της Ευρωπαϊκής Οικονομικής Κοινότητας, σύμφωνα 
με κοινή προδιαγραφή που επιτρέπει στα άτομα τα οποία 
το επιθυμούν να στέλνουν ή/και να λαμβάνουν ειδοποιη- 
τικά ή/και αριθμητικά ή αλφαριθμητικά μηνύματα οπουδή¬ 
ποτε μέσα στο χώρο κάλυψης της υπηρεσίας στην Κοινό¬ 
τητα. 

Άρθρο 3 

1. Σύμφωνα με τη σύσταση Τ/Π 25-07 της ευρωπαϊκής 
διάσκεψης των οργανισμών ταχυδρομείων και τηλεπικοι¬ 
νωνιών (ΟΕΡΤ), ορίζονται κατά προτεραιότητα οι εξής τέσ¬ 
σερις διάυλοι στη ζώνη συχνοτήτων 169,4-169,8 ΜΗζ: 

169,6 ΜΗζ -169,65 ΜΗζ -169,7 ΜΗζ -169,75 ΜΗζ 

για την πανευρωπαϊκή επίγεια δημόσια υπηρεσία ραδιο- 
τηλεειδοποίησης. 

Άρθρο 4 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝΣΤΑΝΤΙΝΟΣ ΔΟΥΣΗΣ ΠΑΝΑΓΙΩΤΗΣ ΔΕΛΗΜΗΤΣΟΣ 
-4- 

Αριθ. Δ11/7713/4684 (13) 

Καθορισμός πάγιας μηνιαίας επιχορήγησης, καθαρισμού 

περιφερειακών μονάδων της Υπηρεσίας Πολιτικής Αε¬ 
ροπορίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν.Δ. 714/70 «περί ιδρύσεως Δ/νσεως Εναερίων 
Μεταφορών παρά τω Υπουργείω Συγκοινωνιών και Οργα- 
νώσεως ΥΠΑ όπως τροποποιήθηκε με το Ν. 1340/83. 

2. Το Π.Δ. 56/89 «περί Οργανισμού ΥΠΑ». 

3. Το Ν.Δ. 321/69 «περί κώδικα Δημοσίου Λογιστικού 
και την απόφαση 194902/22.11.69 Υπ. Οικονομικών 
(ΦΕΚ/Β/777/69)». 

4. Τις διατάξεις της παραγρ. 3 του άρθρου 2 του Ν. 
2314/53 «περί τροποποιήσεως των περί καθαρισμού των 
δημοσίων καταστημάτων διατάξεων». 

5. Τις διατάξεις της παραγρ. 2 του άρθρου 1 του Ν.Δ. 
78/73 (ΦΕΚ 156/Α/26.7.73). 

6. Την επιτακτική ανάγκη καθαρισμού των καταστημά¬ 
των των Περιφερειακών μονάδων της Υπηρεσίας Πολιτι¬ 
κής Αεροπορίας. 

7. Το γεγονός ότι ο καθαρισμός των Περιφερειακών 
Μονάδων της ΥΠΑ με πάγια μηνιαία επιχορήγηση εξυπη¬ 
ρετεί οικονομικά και λειτουργικά. 

8. Τις πιστώσεις Κ.Α. 1355 του Προϋπολογισμού ΥΠΑ 
έτους 1993. 

9. Την απόφαση του Πρωθυπουργού και του Υπουργού 

Οικονομικών αριθμ. 

Υ1847/1078399/1182/0001/7.8.92 /ΦΕΚ 525/Β/92 
ανάθεση αρμοδιοτήτων Υπουργού Οικονομικών στον 
Υφυπουργό Οικ/κών. 

10. Την αριθμ. 17/20.1.93 απόφαση της Γραμματείας 
Υπουργικού Συμβουλίου (Ειδική Γραμματεία για τις κατ’ 
εξαίρεση προσλήψεις) περί εγκρίσεως ανάθεσης έργου, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε πάγια μηνιαία επιχορήγηση συνολικού 
ύψους εκατόν εννέα εκατομμυρίων τριακοσίων εξήντα 
οκτώ χιλιάδων τριακοσίων δρχ. (109.368.300) σε βάρος 
των πιστώσεων του ειδικού φορέα 39/120 και ΚΑΕ 1355 


οικονομικού έτους 1993 για τον καθαρισμό των Καταστη¬ 
μάτων των Περιφερειακών μονάδων της ΥΠΑ από δημο- 
σιεύσεως της παρούσας στην Εφημερίδα της Κυβερνή- 
σεως μέχρι 31.12.1993 ως ακολούθως: 


α/α ΑΕΡΟΛΙΜΕΝΕΣ 


ΑΤΟΜΑ 

ΚΑΘΑΡΙΣΤΡΙΕΣ ΚΑΘΑΡΙΣΤΕΣ 

ΜΗΝΙΑΙΑ 

ΑΠΟΖΗΜΙΩΣΗ 

ΣΥΝΟΛΙΚΗ 

ΕΤΗΣΙΑ 

ΔΑΠΑΝΗ 

1. ΑΘΗΝΩΝ 

(ΚΑΑ) 

10 

_ 

1.250.000 

15.000.000 

2. ΘΕΣ/ΝΙΚΗΣ «ΜΑΚΕΔΟΝΙΑ» 

(ΚΑΘΜ) 

2 

1 

375.000 

4.500.000 

3. ΡΟΔΟΥ «ΔΙΑΓΟΡΑΣ» 

(ΚΑΡΔ) 

2 

1 

375.000 

4.500.000 

4. ΗΡΑΚΛΕΙΟΥ «Ν. ΚΑΖΑΝΤΖΑΚΗΣ» 

(ΚΑΗΚ) 


2 

250.000 

3.000.000 

5. ΚΕΡΚΥΡΑΣ «ΚΑΠΟΔΙΣΤΡΙΑΣ» 

(ΚΑΚΚ) 


2 

250.000 

3.000.000 

6. ΚΩ 

(ΚΑΚΩ) 


1 

125.000 

1.500.000 

7. ΛΟΓΙΣΤΙΚΟ ΕΦΟΔΙΑΣΤΙΚΟ ΚΕΝΤΡΟ 

(ΑΕΚ) 

2 

1 

375.000 

4.500.000 

8. ΜΗΛΟΥ 

(ΚΑΜΛ) 

1 


125.000 

1.500.000 

9. ΣΚΙΑΘΟΥ 

(ΚΑΣΚ) 

1 


125.000 

1.500.000 

10. ΠΑΡΟΥ 

(ΚΑΠΑ) 

1 


125.000 

1.500.000 

11. ΣΚΥΡΟΥ 

(ΚΑΣΥ) 

1 


125.000 

1.500.000 

12. ΣΑΜΟΥ 

(ΚΑΣΜ) 

1 


125.000 

1.500.000 

13. ΙΩΑΝΝΙΝΩΝ 

(ΚΑΙΩ) 

2 


250.000 

3.000.000 

14. ΚΑΛΑΜΑΤΑΣ 

(ΚΑΚΛ) 

2 


250.000 

3.000.000 

15. ΧΑΝΙΩΝ 

(ΚΑΧΝ) 

1 


125.000 

1.500.000 

16. ΚΑΡΠΑΘΟΥ 

(ΚΑΠΑ) 

1 


125.000 

1.500.000 

17. ΜΥΤΙΛΗΝΗΣ 

(ΚΑΜΤ) 

1 


125.000 

1.500.000 

18. ΚΑΒΑΛΑΣ «Μ. ΑΛΕΞΑΝΔΡΟΣ» 

(ΚΑΚΒΑ) 

2 


250.000 

3.000.000 

19. ΖΑΚΥΝΘΟΥ 

ξΚΑΖΑ) 

2 


250.000 

3.000.000 

20. ΧΙΟΥ 

(ΚΑΧΙ) 

1 

' 

125.000 

1.500.000 

21. ΣΑΝΤΟΡΙΝΗΣ 

(ΚΑΣΡ) 

3 


375.000 

4.500.000 

22. ΠΡΕΒΕΖΗΣ 

(ΚΑΠΡ) 

2 


250.000 

3.000.000 

23. ΚΥΘΗΡΩΝ 

(ΚΑΚΘ) 

1 


125.000 

1.500.000 

24. ΜΥΚΟΝΟΥ 

(ΚΑΜΚ) 

3 


375.000 

4.500.000 

25. ΚΕΦΑΛΛΟΝΙΑΣ 

(ΚΑΚΦ) 

2 


250.000 

3.000.000 

26. ΜΑΡΑΘΩΝΑΣ 

(ΚΑΜΡ) 

1 


125.000 

1.500.000 

27. ΝΑΞΟΥ 

(ΚΑΝΞ) 

1 


125.000 

1.500.000 

28. ΑΡΑΞΟΥ 

(ΚΑΑΞ) 

1 


125.000 

1.500.000 

29. ΛΗΜΝΟΥ 

(ΚΑΛΜ) 

1 


125.000 

1.500.000 

30. ΣΥΡΟΥ 

(ΚΑΣΟ) 

1 

1 

250.000 

3.000.000 

31. ΤΗΛ/ΚΟΣ ΣΤΑΘΜΟΣ ΘΑΣΟΥ 

(ΤΘΛ) 

1 


125.000 

♦ 

1.500.000 


ΙΚΑ Εργοδότου 23,58% 20.868.300 


ΓΕΝΙΚΟ ΣΥΝΟΛΟ ΔΡΧ. 109.368.300 


2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

3. Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού ύψους εκα¬ 
τόν εννέα εκατομ. τριακοσίων εξήντα οκτώ χιλιάδων τρια- 
κοσίων δραχμών (109.368.300) για το οικονομικά έτος 
1993. Για την ανωτέρω δαπάνη έχει εγγραφεί πίστωση 


στον Κρατ. Προϋπολογισμό στον ειδικό φορέα 39/120, 
ΚΑΕ 1355. 

Αθήνα, 19 Φεβρουαρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΟΝΙΟΝ 

ΚΩΝ. ΠΑΤΡΑΚΟΣ ΘΕΟΔ. ΑΝΑΓΝΩΓΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



